Jørn Jespersen
Jørn Jespersen, f. 1955, dansk politiker og konsulent. Jørn Jespersen tog lærereksamen i 1982 og blev i 1987 HD i organisation. Han var medlem af Socialistisk Folkepartis hovedbestyrelse 1980-88 og 1990-94 og var MF for partiet 1987-88 og 1994-2005. Jørn Jespersen har især beskæftiget sig med miljø- og bistandspolitik og var bl.a. formand for Folketingets Miljø- og Planlægningsudvalg 1998-2001.
Jørn Jespersen har fra 2007 været direktør i Dansk Miljøteknologi.